पाएं अपने शहर की ताज़ा ख़बरें और फ्री ई-पेपरडाउनलोड करें
सबकुछ बंद करके राज्य सरकार ने पार्कों को सुबह 5 से 11 बजे तक खुले रखने के आदेश जारी किए हैं। 30 अप्रैल को जारी महामारी रेड अलर्ट के आदेश में यह बात शामिल की है। पार्क में घूमने-दौड़ने-योगा करने वाले मास्क का प्रयोग नहीं करते। एक्सपर्ट भी इसकी इजाजत नहीं देते और फिर सेंट्रल पार्क-जवाहर सर्किल जैसी जगह पर प्रतिदिन करीब 4-5 हजार लोग घूमने आते हैं।
ऐसी स्थिति में कहीं यह छूट महामारी को बढ़ावा तो नहीं देगी? वह भी उस स्थिति में जबकि विवाह जैसे समारोह को और प्रतिबंधित करते हुए केवल 30 लोग कर दिए। सरकार सबको घरों में ही सुरक्षित रहने की नसीहत दे रही है। बिना मास्क बाहर निकलने वालों पर बड़े जुर्माने और जांच होने तक क्वारेन्टाइन रखने के आदेश हो चुके हैं।
सख्ती बढ़ी तो छूट दे दी!
शहर में सभी सार्वजनिक स्थलों पर लोगों की आवाजाही बंद रखी हुई है। इसी के तहत 18 अप्रैल को जारी राज्य सरकार के आदेश के मुताबिक सभी पार्कों को बंद किया हुआ है। अब इनको फिर से खोलने को लेकर जेडीए-निगम भी असमंजस में है।
पहले भी जुर्माने किए थे
पिछले लॉकडाउन में पार्क बंद थे। इसके बाद छूट के दौरान भी मास्क की अनिवार्यता थी, लेकिन पार्कों में मास्क पहनना मुमकिन नहीं लगता। ऐसे में कई दिनों तक पार्कों में जुर्माने किए गए। विरोध उठा, डॉक्टरों ने भागदौड़ के दौरान मास्क को खतरनाक बताया।
शहर के इतने पार्कों का मैनेजमेंट कैसे होगा?
शहर में जेडीए के पास सेंट्रल पार्क, जवाहर सर्किल, वुडलैंड, रामनिवास बाग, नेहरू बालोद्यान, स्वर्ण जयंति-विद्याधर नगर, स्मृति वन, नर्सरी सर्किल आदि बड़े पार्क हैं। जेडीए के पास इन सहित 90 पार्क हैं तो निगम के पास ग्रेटर में 802 और हेरिटेज में 213 पार्क हैं। कमाल की बात यह है कि निगम के पार्कों में तो गार्ड तक की व्यवस्था नहीं, ऐसे में इनका मैनेजमेंट कैसे संभव होगा।
जेडीए-निगम बोला- गाइडलाइन की पालना होगी
गाइडलाइन के मुताबिक खोल रहे हैं। वैसे भी लोग मॉर्निंग वॉक के लिए सड़कों पर घूमते हैं। (संचालन कैसे होगा गार्ड भी नहीं?) निगम के हर पार्क में गार्ड भी नहीं है। ठेकेदार का माली तो जाता ही है, तो उनको कहेंगे कि वो 11 बजे बंद कर देंगे। -रविंद्र सिंह, उद्यानविद्, नगर निगम
अभी तक पार्क बंद ही रखे हुए हैं, लेकिन अब खोलने की बात आई है तो उच्चाधिकारियों के जैसे निर्देश मिलेंगे, पालना होगी। -महेश तिवारी, डीएफओ, जेडीए
सीएस की वीसी में उठा मसला
पार्क वैसे ओपन लंबी चौड़ी जगह है। (लेकिन वहां मास्क नहीं लगाते, एक्सपर्ट के लिहाज से ठीक भी नहीं?) लेकिन वो कंटेटमेंट जोन से बाहर है। फिर भी यह बात तो ही है। आज सीएस की वीसी में इस मसले पर चर्चा हुई थी। हमने बात रखी है। देखते हैं एकाध दिन में। -अंतर सिंह नेहरा, कलेक्टर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva zho_Hant eng_Latn